OpenLLM-France/wikimedia huggingface dataset:
# El Universal (Venezuela)

El Universal goizetako egunkaria da, oraingoz zirkulaziotik kanpo dago, Caracasen (Venezuela). Herrialde horretako tiradarik handienetakoa izan zen. Latinoamerikako Egunkari Elkartuak elkarteko kidea da.
Martin Ugaldek Venezuelan bizi izan zenean literatur-sari preziatuenak bereganatu zituen, nola erreportaietan hala ipuinetan, horien artean El Universal egunkarikoa.

## Ideologia politikoa eta ildo editoriala

XXI. mendearen hasieran, Hugo Chávez eta Nicolás Maduroren gobernuen aurkako oposizioko postulatuetatik gertu egon zen egunkaria, eta ildo editorial kritiko bat izan zuen Maduro presidentearen eta haren aurrekoaren politika ekonomikoekin. Egunkariak 2002ko estatu-kolpearen alde egin zuen Venezuelan; 2002ko apirilaren 13ko goizean, kolpea arrakastatsua zela zirudienean, «Un Paso Adelante!» izenburua jarri zuen azalean.
2020an, egunkariak aldaketak egin zituen bere zuzendaritzan, non Gustavo Perdomo izendatu baitzuten lehendakari, eta Oscar Silva informazio-lehendakariorde. Perdomo, Globovisión kanal pribatuko zuzendaritzako kidea eta Seguros La Vitalicia enpresakoa ere badena, e bi enpresa horietako presidentea den Raúl Gorrínekin batera zigortuta dago, Amerikako Estatu Batuetako gobernuak ustelkeria leporatu diolako. Aldaketa horrek eragina izan zuen ildo editorialean eta ikuspegi ideologikoan, orain Nicolás Maduroren gobernu sozialistaren hurbilekoa baita.

## Erreferentziak

* ↑ Torrealdai, Joan Mari. (2004). Martin Ugalderen bizitzan zehar (1921-2004). Euskaltzaindia, Euskera - XLIX.
* ↑ Soldiers storm Venezuelan protesters' stronghold. .
* ↑ High stakes in Venezuela's municipal elections. .
* ↑ Kaiser, Patricia (2003), «Estrategias discursivas antichavistas de los medios de comunicación», Revista Venezolana de Economía y Ciencias Sociales 9 (3)
* ↑ Gustavo Perdomo, socio de Raúl Gorrín y presidente de Globovisión, presidirá también al diario El Universal. .

## Kanpo estekak

* El Universal — Web gune ofiziala gaztelaniaz.
* Datuak: Q1324688
* Multimedia: El Universal (Caracas) / Q1324688
# El Valle (Granada)

El Valle Granadako udalerri bat da, Valle de Lecrín eskualdekoa.
2008ko urtarrilaren 1eko erroldaren arabera 1.174 biztanle zituen.

## Ikus, gainera

* Granadako udalerrien zerrenda

## Kanpo estekak

* Datuak: Q618366
* Multimedia: El Valle / Q618366
# Doudeauville (Itsas Sena)

Doudeauville Frantziako udalerria da, Itsas Sena departamenduan dagoena, Normandia eskualdean. 2013an 96 biztanle zituen.

## Demografia
### Biztanleria

2007an Doudeauville udalerrian erroldatutako biztanleak 96 ziren. Familiak 43 ziren, horien artean 13 pertsona bakarrekoak ziren (13 bakarrik bizi ziren emakumeak eta 13 bakarrik bizi ziren emakumeak), 13 seme-alabarik gabeko familiak ziren eta 17 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 40 familiaren etxebizitza nagusia ziren, 10 bigarren erresidentzia ziren eta 2 hutsik zeuden. 50 etxeak ziren eta 1apartamentu bat zen. 40 etxebizitza nagusietatik 28 bere jabearen bizilekua ziren, 6 alokairuan okupaturik zeuden eta 5 doan lagata zeuden; 1ek gela bat zuen, 3 etxek bi zituzten, 5 etxek hiru zituzten, 7 etxek lau zituzten eta 23 etxek bost zituzten. 33 etxek euren parking plaza propioa zuten azpian. 17 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Doudeauville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 4 | 65-69 | 4 |
| 0 | 60-64 | 4 |
| 4 | 55-59 | 0 |
| 0 | 50-54 | 0 |
| 4 | 45-49 | 4 |
| 4 | 40-44 | 8 |
| 4 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 12 | 15-19 | 0 |
| 0 | 10-14 | 4 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 43 aktiboak ziren eta 15 inaktiboak ziren. 43 pertsona aktiboetatik 37 lanean zeuden (19 gizon eta 18 emakume) eta 6 langabezian zeuden (4 gizon eta 2 emakume). 15 pertsona inaktiboetatik 5 erretiraturik zeuden, 3 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Doudeauville udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q687588
* Multimedia: Doudeauville (Seine-Maritime) / Q687588
# El Pueblo Vasco (argipena)

El Pueblo Vasco izenak esanahi zenbait ditu:
* El Pueblo Vasco, Donostian 1903-1936 bitartean argitaraturiko egunkaria;
* El Pueblo Vasco, Bilbon 1910-1938 bitartean argitaraturiko egunkaria;
* El Correo Español-El Pueblo Vasco, 1938 urtean agintaritza frankistak sorturiko egunkaria, gerora El Correo bilakatuko zena.
# El Puente del Arzobispo

El Puente del Arzobispo Toledoko udalerria da, Campana de Oropesa eskualdean dagoena.
2009ko urtarrilaren 1eko erroldaren arabera 1.458 biztanle zituen.
Azalerari dagokionez, Espainiako udalerririk txikiena da.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628788
* Multimedia: El Puente del Arzobispo / Q1628788
# El Puerto de Santa Maríako espetxea

El Puerto de Santa Maríako espetxea (gaztelaniaz: Penal de El Puerto de Santa María) El Puerto de Santa María herrian (Cádiz) zegoen espetxea zen. Espetxe hau 1886 eta 1981 artean martxan egon zen. Gaur egun, era batez bere jarraipena izanik, handik kilometro batzuetara, Europako espetxegune handiena eraiki dute, Puerto I, Puerto II eta Puerto III.

## Jatorrizko eraikina

Espetxea hasieran antzinako komentu batean kokatu zen, Garaipenaren monasterioan alegia. Eraikina XVI. mendekoa zen, 1517an amaituta, etaMedinaceliko duketzak eraikia. Gaur egun, komentua berreskuratua izan da eta ekintza ofizialak eta kulturalak egiteko erabiltzen da. 1999an,Rafael Albertiri azkeneko agurra eskaini zitzaion bertan, esate baterako.

## Espetxea

Espetxea 1886an ireki zen, hasieran ospitale-espetxea bezala. 1891ko apirilaren 30ean, José Millán Astray, Espainiar Legioaren sortzailearen aita, zuzendaria izendatu zuten. Lehenengo presoak 1896ko apirilaren 25ean heldu ziren. Nahiko azkar ospe beltza izan zuen, batez ere presoek pairatzen zituzten baldintzengatik. Espainiako Bigarren Errepublikarekin eta frankismoarekin politikari askok bere ziegak ezagutu zituzten. Izen batzuk aipatzeagatik, Espainiako Gerra Zibila aurretik han egon zen Lluís Companys; gerra ondoren PSOEko Ramón Rubial eta Eleuterio Sánchez "El Lute". Gerra ondoren espetxeko populazioa asko handitu zen; momentu batean 5.479 preso izan ziren bertan entzerratuak, asko eta asko haien ideiengatik. Andaluziako Juntaren arabera erdia baino gehiago ez ziren andaluziarrak. Urte horietan espetxearen baldintzak aurretik txarrak baziren, okertu ziren eta, ondorioz, presoen hiltze tasa handia eman zen. Halaber, oso espetxe gogorraren ospea izan zuen. 60. hamarkadan, beste espetxetan moduan, matxinada ugari eman ziren El Puerton.
2013ko abenduaren 27an "Oroimenaren gunea" izendatu zuten.

## Kanpo loturak

* (Gaztelaniaz): El Penal de El Puerto de Santa María 1886-1981 liburuari buruzko webgunea.
* Datuak: Q6071188
# El Pueyo de Araguas-O Pueyo d'Araguas

O Pueyo d'Araguás (izen ofiziala El Pueyo de Araguás/O Pueyo d'Araguás, aragoierazkoa O Pueyo d'Araguás, gaztelaniazkoa El Pueyo de Araguás) Huescako Sobrarbe eskualdean dagoen udalerria da.

## Kanpo estekak

* (Gaztelaniaz) El Pueyo de Araguasko udalaren webgunea
* Datuak: Q1648705
* Multimedia: El Pueyo de Araguás / Q1648705

## Erreferentziak

* ↑ LEY 5/2003, de 26 de febrero, de creación de la comarca de Sobrarbe
# El Pueblo Vasco (Bilboko egunkaria)

El Pueblo Vasco Euskal Herrian gaztelaniaz idatzizko egunkari bat izan zen. Lehen alea 1910. urtean kaleratu zen. Sortzaileen artean, Bilboko familia burges batzuk egon ziren, Ybarra eta Revilla besteak beste. Egunkariaren lehen zuzendaria Juan de la Cruz izan zen.

## Historia

Egunkariaren ideologia zela-eta, 1936ko uztailaren 17an Espainiako Errepublikako Gobernuak egunkaria itxi eta bertako makina guztiez jabetu zen. Urtebete beranduago, 1937ko uztailaren 6an, armada frankistak Bilbo konkistatzerakoan, egunkariko jabeek atzera ere berreskuratu eta egunkaria kaleratzen jarraitu zuten.
1938ko apirilaren 13an, El Correo egunkariarekin batzera behartu zuten agintari frankistek, eta horrela El Correo Español - El Pueblo Vasco egunkaria sortu zen. Gaur egun, El Correo egunkaria, Vocento enpresaren aginpean dago.

## Ikus, gainera

* El Correo
* Vocento

## Kanpo estekak

* Datuak: Q12256648
* Multimedia: El Pueblo Vasco / Q12256648
# El Puerto de Santa María

El Puerto de Santa María Cadizko probintzian dagoen udalerri andaluziarra da. 6 metroko altueran eta Cadiztik 8 kilometrotara kokaturik, 2008ko datuen arabera 86.288 biztanle zituen 159,34 kilometro koadrotan banaturik.

## Klima

Datu klimatikoak (Cádizko badia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.6 | 11.7 | 12.2 | 15.1 | 14.7 | 18.8 | 21.5 | 22.4 | 22.7 | 20.8 | 11.6 | 11.3 | 16.3 |
| Batez besteko tenperatura minimoa (°C) | 3.8 | 6.0 | 7.9 | 8.7 | 10.5 | 14.4 | 16.7 | 16.5 | 16.8 | 14.7 | 7.3 | 5.1 | 10.7 |
| Pilatutako prezipitazioa (mm) | 83.0 | 73.0 | 60.0 | 61.0 | 31.0 | 9.0 | 2.0 | 4.0 | 14.0 | 67.0 | 77.0 | 118.0 | 603.0 |
| Iturria: 2012ko azaroa ||||||||||||||

## Argazkiak

* "La Muralla" hondartza
* Valdelagrana
* San Marcos gaztelua
* Ave María enparantza
* Amargurako ama birjina
* Galeras iturria
* Penitente
* Guadalete
* Puntilla hondartza
* Ihauteriak 2007

## Puertotar ezagunak

* Fernán Caballero (Cecilia Böhl de Faber) (1796-1877), idazlea.
* Rafael Alberti (1902-1999), poeta.

## Hiri senidetuak

* Brighton (Erresuma Batua)
* Calpe (Espainia)
* Coral Gables (Florida) (AEB)
* La Güera (ESH)
* Texcoco (Mexiko)

## Ikus, gainera

* Cádizko udalerrien zerrenda
* El Puerto de Santa María espetxea

## Erreferentziak

* ↑ http://www.aemet.es/es/elclima/datosclimatologicos/valoresclimatologicos?l=5960&k=and Observatorio de la Dársena de Cádiz. Dirección General de la Agencia Estatal de Meteorología de España

## Kanpo estekak

* (Gaztelaniaz) El Puerto de Santa Maríako udalaren webgunea
* Datuak: Q203040
* Multimedia: El Puerto de Santa María / Q203040
# El Puente (Kantabria)

El Puente Guriezoko herria da, Kantabrian. Espainiako Estatistika Institutuaren arabera, 2008an 535 biztanle zituen.
Agüera ibaiak zeharkatua, udalerriko herriburua da eta baita udaletxearen egoitza ere. Hoyomenorreko mendatetik gertu dago.

## Kanpo estekak

* Datuak: Q5822978
* Multimedia: El Puente (Cantabria) / Q5822978
# El Príncipe

El Príncipe izan daiteke:
* Príncipe (Ceuta), Ceutako auzoa;
* El Príncipe, espainiar telesaila;
* El Príncipe, Príncipe gaztelua (Habana), kubatar gaztelua.
# Eliza Metodista Batua

Eliza Metodista Batua (ingelesez: United Methodist Church edo UMC) estatubatuar eliza protestante metodista da, ebanjelismoaren adarrekoa. 1968an The Methodist Church eta Evangelical United Brethren Church elizen fusiotik sortua, bere erroak John eta Charles Wesleyren kristau piztueran daude.
Herrialdeko bigarren sinesbide protestanterik nagusiena da (lehenengoa Hegoaldeko Konbentzio Baptista da). 2007an 12 milioi kide zituen mundu osoan: 8 miloio Estatu Batuetan eta Kanadan eta 3,5 milioi Afrika, Asian eta Europan.

## Erreferentziak

* ↑ (Ingelesez) American Holiness Movement. Finding Your Way, Inc.
* ↑ (Ingelesez) «Boom in Christianity Reshapes United Methodists» The Christian Post 2007-04-24.

## Kanpo estekak

* Datuak: Q329646
* Multimedia: United Methodist Church / Q329646
# Eliza Ortodoxo Koptoa

Eliza Koptoa Egipton I. mendean sortu zen eliza izan zen. Bere izena grezierazko aigyptios (egiptoar) hitzetik dator, geroago gipt eta hortik arabierara qibt hitzarekin pasa zena. Izenak, beraz, "Eliza Egiptoarra" esan nahiko luke.
Ohiturak dio Elizak Koptoak San Markoen predikamenduan duela jatorria, I. mendean Bigarren Ebanjelioa idatzi zuena. Neron enperadorearen garaian eraman zuen kristautasuna Egiptora. Antzinako eliza orientalen barruan taldekatzen dira, Kaltzedoniako Kontzilioan 451an Eliza Primitibotik bereizi ziren taldea. Beste elizak ez bezala, Eliza Koptoa zisma baten ondorio izan zen: Timoteo Eluro Alexandriako Patriarkak 457an beste patriarka guztiei komunioa kendu zien. Honekin dotrina sanoa mantendu nahi izan zuen eta Eliza Koptoa izan zen zehazki Apostoluen dotrina mantendu zuena, belaunaldiz belaunaldi. Zentzu horretan kristautasun primitiboaren oinordekotzat hartzen da.
Eliza Koptoak bere Aitasantua du, Shenouda III.a, Kairon bizi dena. San Markoen ondorengo 117. patriarka da. Eliza Katolikoan Aita Santuak ez du inoiz akatsik egiten, eta hori ez da hala Eliza Koptoan, nahiz eta V. mendetik datorren ohiturak dioen Alexandriako Patriarkaren hitzak Jaungoikoarenak direla. Islamismo fundamentalistak azken urte hauetan Shenouda III.aren aurkako presioa areagotu du eta Egiptoko Gobernuak 1981 eta 1985 artean desertuko monasterio batean mantendu zuen, atxilo.
Eliza Koptoak gainera beste bi Patriarka ditu: Etiopiako Patriarka, Abuna Paulos, Etiopiako eliza koptoaren agintaria eta Abuna Dioskoro edo Eritreako Patriarka, Eritreako arduraduna. Alexandriakoarekin batera Eliza bakarra osatzen dute.
Estimazioen arabera koptoak 60 milioi inguru dira, horietatik 6,5 milioi Egipton, 51,5 milioi Etiopian, 2 milioi Eritrean eta beste hainbat Sudanen. Egipton populazioaren %9a dira eta ekonomikoki baztertuak daudela esan ohi dute. Bitxigintzan lan egin ohi dute. 1954an Goi Ikasketen Institutu Koptoa sortu zen Kairon.
Europa, Afrika, Australia eta Amerikan komunitateak badira, diasporatik sorturikoak. Ameriketako Estatu Batuetan 200.000 jarraitzaile dituela kalkulatzen da.

## Kanpo estekak

* Datuak: Q198998
* Multimedia: Coptic Orthodox Church / Q198998
# Eliza Ortodoxo Koptoko Aita Santua

Alexandriako Patriarka Koptoa Eliza Ortodoxo Koptoaren burua da, Alexandriako Aita Santua eta San Markos Ebanjelariaren eta Afrika osoko Predikatzeko Patriarka, Alexandrian egoitza duena. 536ra arte, Egiptoko eliza osoa Alexandriako patriarka bakar baten agintepean egon zen, desberdintasun teologikoek geroago Alexandriako Eliza Ortodoxoa eta Eliza Ortodoxo Koptoa deituko ziren bi elizatan banatu zuten arte, bi kristau komunitate ezberdinekin, melkitak eta koptoak, hurrenez hurren.
Eliza Koptak 43tik 49ra eta gero 61etik 67ra Alexandrian bizi izan zen Marko ebanjelariarengandik hasita patriarkak zerrendatzen ditu. Bi aldi horien artean, gotzain ordenatu zuen, Aniano, hiri horretako kristau komunitatearen arduraduna. Markosen martirioaren ondoren, 67. urtean, Anianok haren oinordetzan hartu zuen Alexandriako egoitzako bigarren apezpiku gisa.
Alexandriako elizaren lehen hiru mendeetan, Alexandriako apezpikua bertako apaizek izendatzen zuten euren artean bat aukeratzen. Geroago, eta gaur arte, apaiz, fraide eta ermitauen artean aukeratzen zuen Sinodo batek aukeratzen zuen. Azkar hedatu zen Alexandriako apezpikuaren agintea Egiptoko beste elizbarrutiekiko, eta elizbarrutiko ezberdinetan apaizen izendapena erabaki zuen lehen eliz agintarietako bat izan zen. "Aita Santua" titulua Alexandriako apezpikuari Dionisio Alexandriakoaren pontifikatutik eman zioten 250. urte inguruan.

## Erreferentziak

* ↑ Venance Grumel. «Listes Ecclésiastiques: Chapitre IV. Patriarches Coptes d'Alexandrie (535-1453)». A: Traité d'études byzantines, vol. I: La chronologie. París: Presses universitaires de France, 1958,, p. 444-445.

## Kanpo estekak

* Datuak: Q58451
* Multimedia: Popes of the Coptic Orthodox Church / Q58451
# Eliza Dushku

Eliza Patricia Dushku (Watertown, Massachusetts, 1980ko abenduaren 30a) aktore estatubatuarra da, Buffy the Vampire Slayer telesailean antzeztu zuen Faith Lanearen paperagatik ezaguna.

## Filmografia

Filmak :
| Urtea | Izenburua | Pertsonaia | Oharrak |
| 1992 | That Night | Alice Bloom | |
| 1993 | This Boy's Life | Pearl | |
| 1994 | Fishing with George | Piper Reeves | Film laburra |
| 1994 | True Lies | Dana Tasker | |
| 1995 | Bye Bye Love | Emma | |
| 1996 | Race the Sun | Cindy Johnson | |
| 2000 | Bring It On | Missy Pantone | |
| 2001 | Jay and Silent Bob Strike Back | Sissy | |
| 2001 | Soul Survivors | Annabel | |
| 2002 | The New Guy | Danielle | |
| 2002 | City by the Sea | Gina | |
| 2003 | Stan Winston: Monster Mogul | Bera | Film laburra |
| 2003 | Wrong Turn | Jessie Burlingame | |
| 2003 | The Kiss | Megan | Bideorako |
| 2006 | The Last Supper | Zerbitzaria | Film laburra |
| 2007 | On Broadway | Lena Wilson | |
| 2007 | Nobel Son | City Hall | |
| 2007 | Sex and Breakfast | Renee | |
| 2008 | Bottle Shock | Joe | |
| 2008 | The Alphabet Killer | Megan Paige | |
| 2008 | The Coverup | Monica Wright | |
| 2009 | Open Graves | Erica | |
| 2010 | Locked In | Renee | |
| 2011 | Batman: Year One | Selina Kyle/Catwoman | Ahotsa |
| 2011 | DC Showcase: Catwoman | Selina Kyle/Catwoman | Ahotsa |
| 2012 | Noah's Ark: The New Beginning | Zalbeth | Ahotsa |
| 2012 | Dear Albania | Eliza | Zuzendaria |
| 2013 | Jay & Silent Bob's Super Groovy Cartoon Movie | Lipstick Lesbian | Ahotsa |
| 2014 | The Scribbler | Silk | |
| 2014 | Midnight Rider | Rita | |
| 2015 | Eloise | | Post-production |
Telebista :
| Urtea | Izenburua | Pertsonaia | Oharrak |
| 1995 | Journey | Cat | Telefilma |
| 1998–2003 | Buffy the Vampire Slayer | Faith | 20 atal |
| 2000–2003 | Angel | Faith | 6 atal |
| 2002 | King of the Hill | Jordan Hilgren-Bronson | Atal 1 |
| 2003–2005 | Tru Calling | Tru Davies | 26 atal |
| 2005 | That '70s Show | Sarah | Atal 1 |
| 2007 | Nurses | Eve Morrow | Telefilma |
| 2007 | Ugly Betty | Cameron Ashlock | Atal 1 |
| 2009–2010 | Dollhouse | Echo/Caroline Farrell | 27 atal |
| 2010 | The Big Bang Theory | FBI agentea | Atal 1 |
| 2010 | RuPaul's Drag Race | Bera | Atal 1 |
| 2011 | Herd Mentality | Casey | Telfilma |
| 2011 | Robotomy | Shockzana | Atal 1 |
| 2011 | White Collar | Raquel Laroque | Atal 1 |
| 2011 | The Cleveland Show | Bera | Atal 1 |
| 2011 | The Guild | Bera | Atal 1 |
| 2011 | Torchwood: Web of Lies | Holly Mokri | 7 atal |
| 2011 | The League | Kristen | Atal 1 |
| 2011–2012 | Leap Year | June Pepper | 5 atal |
| 2013–present | Hulk and the Agents of S.M.A.S.H. | Jennifer Walters/She-Hulk | Ahotsa |
| 2013 | The Saint | Patricia Holm | Telefilma |

## Kanpo estekak

* Datuak: Q210200
* Multimedia: Eliza Dushku / Q210200
# Eliza Erreformatuak

Eliza Erreformatuak historikoki Joan Kalbinoren doktrinarekin lotutako eliza kristau protestanteak dira. XVI. mendean sortu ziren lehen aldiz Europan, teologo erreformatzaileak buru zituen Erreforma protestantearen barruan, hala nola:
* Ulrich Zwingli
* Martin Bucer
* Heinrich Bullinger
* Pietro Martire Vermigli
* Théodore de Bèze
* Guillaume Farel
XVI. mendean zehar, Mendebaldeko Europako hainbat naziotara hedatu ziren, hala nola:
* Suitza
* Eskozia
* Frantzia
* Herbehereak
* Hungaria

## Antolaketa

Erreformaren mugimendua ezarri zen nazio bakoitzak, jatorrian, bere elizaren gobernua antolatu zuen. Tokiko eliza edo kongregazio horietako batzuk mundu osora zabaldu dira, eta eliza gehienetan banaketak izan dira. Jatorrizko kalbinismoa irakasteko konpromisoa, oro har, doktrina ofizialaren definizioetan islatzen da, baina askok onartzen dute nolabaiteko malgutasuna doktrinan. 1999ko ikerketa batek 746 eliza erreformatu aurkitu zituen mundu osoan.
Beren iragan historikoa dela eta, Eliza Erreformatuek elkarrengandik independente izateko berezitasuna dute, bai doktrinaren aldetik, bai antolakuntzaren aldetik, gehienak Eliza nazionaletan federatuta dauden arren. Mundu mailan, Munduko Aliantza Erreformatua zen erakunderik garrantzitsuena (75 milioi kiderekin), 10 milioi pertsona zituen Kontseilu Ekumeniko Erreformatuaren aurrean. 2010eko ekainetik, bi erakundeek bat egin zuten Eliza Erreformatuen Munduko Elkartea eratzeko. Badira garrantzi txikiagoko eta ezaugarri fundamentalistagoak dituzten beste bi munduko erakunde ere: Eliza Erreformatuen Nazioarteko Konferentzia eta Munduko Anaitasun Erreformatua.
1973an, Europako Eliza Erreformatuek eta luterotarrek dokumentu teologiko bat sinatu zuten, Leuenbergeko Konkordia izenekoa, eta, horren bidez, 450 urteko eliza-banaketari amaiera eman zioten eta Eliza bateratu baten alde egitea erabaki zuten. Ordutik, Europako eta Latinoamerikako beste Eliza protestante batzuk eta Europako zazpi Eliza Metodistak elkartu ziren.

## Erreferentziak

* ↑ Euskalterm: [Hiztegi terminologikoa] [1991]

## Kanpo estekak

* Datuak: Q49830
# Eliza Katoliko Koptoa

Eliza Katoliko Koptoa (koptoeraz: Ϯⲉⲕ̀ⲕⲗⲏⲥⲓⲁ ⲛ̀ⲣⲉⲙ̀ⲛⲭⲏⲙⲓ ⲛ̀ⲕⲁⲑⲟⲗⲓⲕⲏ‎; latinez: Ecclesia Catholica Coptorum; arabieraz: الكنيسة القبطية الكاثوليكية‎) Eliza Katolikoarekin bat egin duen hogeita lau eliza sui iurisetako bat da. Alexandriar erritua jarraitzen duen ekialdeko Eliza katolikoa da, koptoera eliz-hizkuntza eta arabiera hizkuntza laguntzaile gisa erabiltzen dituena. Alexandriako patriarkak zuzendua, bere eremua Egipton dago baina diaspora koptoan jarraitzaileak ere baditu.
Historikoki, kopto katolikoak XVII. eta XVIII. mendeetan frantziskotarrek eta beste ordena erlijioso batzuek Egipto Garaian kopto ortodoxoen artean aurrera eraman zuten misiolari ekintzatik sortu ziren.

## Kanpo estekak

* Datuak: Q49378
* Multimedia: Coptic Catholic Church / Q49378
# Eliza McCardle Johnson

Elizabeth McCardle Johnson (1810ko urriaren 4 – 1876ko urtarrilaren 15), Andrew Johnson Ameriketako Estatu Batuetako presidentearen emaztea zen. 1865etik 1869ra AEBtako lehen dama izan zen.
* Datuak: Q234295
* Multimedia: Eliza McCardle Johnson / Q234295
# Eirunepé

Eirunepé Brasilgo udalerri bat da, Amazonaseko estatuan kokatua. 33.170 biztanle ditu 14.966,244 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1646910
* Multimedia: Eirunepé / Q1646910
# Eischoll

Eischoll Suitzako udalerria da. Valais kantonamenduan dago, Mendebaldeko Raron barrutia barrutian. 2014an 444 biztanle zituen 13,75 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70391
* Multimedia: Eischoll / Q70391
# Eisai

Myōan Eisai/Yōsai (japonieraz: 明菴栄西, 1141eko maiatzaren 27a -1215eko uztailaren 2a) edo Eisai Zenji (japonieraz: 栄西禅師) maisu budista japoniar bat izan zen, tradizionalki, Zen budismoa Japonian sartu izana eman zaiona Rinzai eskolaren sortzaile bezala. Bitchū probintzian jaio zen, egungo Okayamako prefekturan). 14 urterekin, bere bizitza monastikoa hasi zuen Hiei mendian, Kyototik gertu zegoena eta Tendai eskolaren gunea zena. 1168an bidaiatu zuen Txinara lehen aldiz, non sei hilabete eman zituen. Hogei urte beranduago, 1187an, iraupen luzeagoko bidaia bat egin zuen, Japoniara 1191n itzuliz, Linji eskolaren maisu bezala (臨済宗, Rinzai-shū japonieraz). 1199an, Kamakurara joan zen, ezarri berria zen Kamakura shogunerriak ondo hartu zuelarik, bere aktibitateak bultzatu zituen buruzagi erlijioso bezala.
* Datuak: Q366128
* Multimedia: Eisai / Q366128